1. ****sz.melléklet

 **FÁSÍTÁSI AKCIÓ 2022.**

**FELHÍVÁS**

1. Nagykőrös város belterületén fásítás céljából igényt nyújthat be facsemetére az a **magánszemély,** **intézmény**, ill. **vállalkozás**, akinek az ingatlana, intézménye, telephelye előtt található közterületen jelenleg fa nincs, vagy annak állapota a fasor felújítást, új növény telepítését indokolttá teszi. *(Az igénylést, valamint - kedvező elbírálás esetén megkötendő - együttműködési megállapodást az intézmény képviseletében annak vezetője, vállalkozás esetén annak képviselője írja alá a jogosultság igazolása alapján.)*
2. **A felhívás keretében csak lombhullató díszfa igényelhető!** A facsemetét – kedvező elbírálás esetén - az Önkormányzat térítés nélkül adja ki.
3. Az igénylőnek büntetőjogi felelőssége tudatában vállalnia kell, hogy a kiadott facsemetét az igénylésben megjelölt közterületre szakszerűen, a Műszaki Irodával egyeztetett módon, meghatározott határidőre kiülteti – a kiszállítását követő 5 munkanapon belül – és fenntartásáról gondoskodik.
4. **Az igénylés beadásának határideje: 2022. július 29.**
5. Igényléseket csak a Nagykőrösi Polgármesteri Hivatal által kiadott igénylőlapokon (2.sz melléklet) lehet benyújtani, melyek elérhetők, Nagykőrös Város honlapján (www.nagykoros.hu), illetve a Nagykőrösi Polgármesteri Hivatal portáján.
6. A benyújtott igények elbírálása során előnyt élvez az az igénylés, ahol a fásítás teljes utcára, esetlegesen több, egymást követő ingatlan előtti utcaszakaszra egységes, utcaképbe illő fafaj alkalmazásával, illetve tömbházak előtti közterületre vonatkozik. **Az igénylést teljes utca vagy utcarész fásítása esetén is ingatlanonként külön-külön kell benyújtani.**
7. Az igénylésnek, valamint a kiültetésre javasolt fafajnak összhangban kell lennie *a fás szárú növények védelméről szóló* 346/2008. (XII.30.) Korm. rendelet-, valamint *Nagykőrös Város Önkormányzatának zöldfelület-gazdálkodás helyi szabályairól szóló* 25/2011. (IV. 29.) önkormányzati rendelet előírásaival.
8. **A beadott igényről** a Műszaki Iroda által összeállított javaslat szerint a Pénzügyi és Városüzemeltetési Bizottság (PVB) **2022. szeptemberi bizottsági ülésén dönt**. Az elbírálás eredményéről a Műszaki Iroda tájékoztatást küld minden igénylő részére. A PVB által jóváhagyott igénylések esetében a tájékoztatás mellett a kitöltött Együttműködési megállapodás (3.sz.melléklet) is megküldésre kerül, melyet az átvételtől számított 5 munkanapon belül –aláírva- vissza kell küldeni.
9. Az igénylő tudomásul veszi, hogy a jelen felhívásnak, valamint az igénylőlapon foglalt adatoknak nem megfelelően kitöltött igénylés az elbírálásnál elutasításra kerül.
10. **Támogatás esetén az alábbi szempontoknak megfelelően történhet a facsemete kiültetése:**
* Elektromos légvezeték alá csak kistermetű, kiskoronás fa telepíthető.
* Meglévő fasorba idegen faj-fajta betelepítése csak a kezelő jóváhagyásával történhet.
* Szűk keresztmetszetű utcába széles, illetve csüngő koronájú fa nem telepíthető.
* Útkereszteződésben bármilyen növénytelepítés a meghatározott rálátási háromszög területén a vonatkozó jogszabályokban foglaltak szerint történhet.
* Meglévő utcai fasor nyomvonala kialakultnak tekintendő, függetlenül a fahiányok számától. **Új fát ültetni csak a kialakult nyomvonalba szabad**. Ettől történő eltérés csak a polgármester hozzájárulásával lehetséges.
* Növénytelepítés során a közművektől, épülettől való védőtávolságok betartására ügyelni kell, melyet a Nagykőrös Város Önkormányzat Képviselő-testületének *zöldfelület-gazdálkodás helyi szabályairól szóló* 25/2011. (IV. 29.) önkormányzati rendelet 3.sz melléklete tartalmaz.
1. Abban az esetben, ha a kiültetés nem az igénylésben megjelölt kiültetési helyre történik vagy a facsemete átvételét követően az igénylő neki felróható magatartása a növény károsodását, kipusztulását eredményezi, úgy a facsemete szállítási költséggel növelt beszerzési értékét Nagykőrös Város Önkormányzata részére az igénylőnek meg kell fizetnie.
2. Az igénylő a kiültetett facsemete esetleges eltűnéséről, károsodásáról haladéktalanul értesíti a Nagykőrösi Polgármesteri Hivatalt.

Nagykőrös, 2022. május 18.

 **Molnár Dezső**

 bizottsági elnök